Ibrahim Musa

Ibrahim Musa (alifariki 7 Agosti 2025) alikuwa mwanasheria kutoka Nigeria aliyechaguliwa kuwa Seneta wa jimbo la Niger Kaskazini, mkoani Niger, Nigeria, katika uchaguzi wa kitaifa uliofanyika Aprili 2011.

 Historia ya Maisha 
Musa alitumia miaka 17 akifanya kazi kama mwanasheria. Wakati wa kufanya kazi hiyo, alikuwa mwanachama wa chama cha All Nigeria Peoples Party (ANPP). Baada chama cha Congress for Progressive Change (CPC) kuanzishwa, Musa aliamua kuwania kiti cha seneti kwa tiketi ya CPC.

Musa alifariki dunia baada ya kuugua kwa muda mfupi tarehe 7 Agosti 2025.

 Kazi ya Seneti 
Kupitia tiketi ya CPC, Musa alipata kura 131,872, akimshinda mpinzani wake aliyekuwa Seneta, Nuhu Aliyu wa chama cha People's Democratic Party (PDP), aliyepata kura 83,778.

Baada ya uchaguzi, Nuhu Aliyu, ambaye alikuwa Mwenyekiti wa Kamati ya Usalama ya Seneti, alikata rufaa kwenye tume ya rufaa za uchaguzi ya mkoa wa Niger dhidi ya Ibrahim Musa.

Musa alikamatwa Julai 2011 kwa tuhuma za kuwasilisha nyaraka za uongo kwenye Tume ya Rufaa za Uchaguzi huko Minna na alizuiliwa kwa siku nne. Septemba 2011, baada ya kuachiwa huru, Musa alisema kuwa wakati aliotumia akiwa gerezani ulimfanya awe na nguvu zaidi.

 Marejeo 

Jamii:Waliofariki 2025
Jamii:Wanasiasa wa Nigeria
Jamii:Wanasheria wa Nigeria